አዲስ ወግ ውይይት በጠቅላይ ሚኒስትር ፅህፈት ቤት እየተካሄደ ነው
አዲስ ወግ የውይይት መድረክ “አንድ ጉዳይ የምጣኔ ሃብት ሪፎርም መነሻና አቅጣጫ” በሚል ርዕስ በጠቅላይ ሚኒስትር ፅህፈት ቤት በማካሄድ ላይ ይገኛል፡፡በመድረኩ ባለፉት 17 ወራት የተተገበሩ አንኳር የማሻሻያ ስራዎችን በተመለከተ   የፋይናንስ ሚኒስትሩ ከፍተኛ አማካሪ ብሩክ ታዬ ማብራሪያ ሰጥተዋል።ዘላቂ መፍትሄ የሚሹት እንደ የዋጋ ግሽበት፣ የውጭ ምንዛሬ እጥረትና የብድር አከፋፈል ችግሮችንና ልሎችንም ለመፍታት የመንግስት የልማት ድርጅቶችን ወደ ግል ለማዞር እንቅስቃሴዎች መደረጋቸውን አስታውሰዋል።ለዚህም ሲባል ከአበዳሪዎች ጋር በመደራደር እፎይታ ለማግኘት የሚያስችሉ ስልቶችን ተግባራዊ ማድረግ፣ ያላለቁ የመንግስት የልማት ድርጅቶችን ማጠናቀቅ እንዲሁም ሕጎችን የማብላላትና የመከለስ ስራዎች መሰራታቸውን አንስተዋል።በወጭ ንግድ ላይ አለም አቀፍ አሰራርን የመረዳት ክፍተት ችግሮች ባጋጠሙ ወቅት ሙሉ በሙሉ መርምሮ የመረዳት አቅም ማዳበር አለመቻሉን ያነሱት የንግድ እንደራሴው  አቶ ብሩክ ፍቅሩ÷የሕግና የአሰራር ማዕቀፎች ባለሃብቶችንና የተወሰኑ የሕብረተሰብ ክፍሎችን ብቻ ሳይሆን ግለሰቦችንም መሰረት ያደረጉ እንዲሆኑ መስራት ይገባል ብለዋል፡፡አዲስ ወግ የውይይት መድረክ  ከአዲስ አበባ ውጭ ለመጀመሪያ ጊዜ በድሬዳዋ ከተማ በቅርቡ መካሄዱ ይታወሳል፡፡